Жоба

**«Кәсіптік одақтар туралы» Қазақстан Республикасының Заңына өзгерістер мен толықтырулар енгізу туралы**

1-бап. «Кәсіптік одақтар туралы» 2014 жылғы 27 маусымдағы Қазақстан Республикасының Заңына мынадай өзгерістер мен толықтырулар енгізілсін:

1. 1-бапта:

1-бап мынадай мазмұндағы 1-1) тармақшамен толықтырылсын:

«1-1) өңіраралық кәсіподақтар бірлестігі – бірнеше облыстың, республикалық маңызы бар қалалардың және (немесе) астананың аумағында жұмыс істейтін кәсіподақтар бірлестігі;»;

3) тармақша мынадай редакцияда жазылсын:

«3) бастауыш кәсіподақ ұйымы – ұйымда, филиалда, өкілдікте және (немесе) ұйымның өзге де оқшауланған құрылымдық бөлімшесінде не жұмыс беруші – жеке тұлғада (жеке кәсіпкерде) жұмыс істейтін және осы ұйым қызметкерлері болып табылатын кәсіподақ мүшелерінен тұратын құрылымдық бөлімше;»;

6) тармақша мынадай редакцияда жазылсын:

«6) кәсiптiк одақ (кәсіподақ) – Қазақстан Республикасы азаматтарының еңбек, өндірістік және кәсiптік мүдделерiнiң ортақтығы негiзiнде өз мүшелерiнiң еңбек, әлеуметтiк-экономикалық құқықтары мен мүдделерiн бiлдiру және қорғау үшін ерiктi түрде құрылатын, тiркелген мүшелiгi бар қоғамдық бiрлестiк;»;

1. 5-бапта:

1-тармақ мынадай редакцияда жазылсын:

«1. Кәсіподақтар өндірістік-салалық немесе кәсіптік қағидат бойынша құрылады.»;

1. 8-бапта:

1-тармақ мынадай редакцияда жазылсын:

«1. Кәсiподақ кемiнде үш адамнан тұратын, өздерінің кәсіптік және өндірістік мүдделерінің ортақтығымен байланысты, жарғы бекiтiлетін және кәсіподақ органдары қалыптастырылатын құрылтай съезiн (конференцияны, жиналысты) шақыратын Қазақстан Республикасы азаматтары тобының бастамасы бойынша құрылады.»;

3- тармақ мынадай редакцияда жазылсын:

«3. Кәсiподақтың заңды тұлға ретiндегі құқық қабiлеттілігі мемлекеттік тiркелген кезден бастап пайда болады. Кәсіподақтар, олардың бірлестіктері, бастауыш кәсіподақ ұйымдары тіркелмеуге құқылы. Бұл жағдайда олар заңды тұлға құқықтарына ие болмайды.»;

1. 11-баптың 5-тармағы мынадай мазмұндағы 1-1), 1-2) және 1-3) тармақшалармен толықтырылсың:

«5. Республикалық кәсіподақтар бірлестігінің негізгі функциялары:

1-1) азаматтардың әлеуметтік, еңбек құқықтары мен мүдделерін қозғайтын реттеуші саясаттың консультативтік құжаттарына, заң жобаларына және өзге де нормативтік құқықтық актілерге міндетті сараптама жүргізуді жүзеге асыру;

1-2) орталық және жергілікті мемлекеттік органдар жанынан азаматтардың әлеуметтік, еңбек құқықтары мен мүдделерін қозғайтын мәселелер бойынша құрылатын алқалы консультативтік-кеңесші органдардың жұмысына қатысу;

1-3) азаматтардың әлеуметтік, еңбек құқықтары мен мүдделері мәселелері бойынша қоғамдық тыңдаулар өткізу;»;

1. мынадай мазмұндағы жаңа 11-1-баппен толықтырылсын:

«11-1-бап. Өңіраралық кәсіподақтар бірлестігі

1. Өңіраралық кәсіподақтар бірлестігі өңіраралық деңгейдегі әлеуметтік әріптестікте қызметкерлердің, мүшелік ұйымдардың өкілетті өкілі болып табылады.

2. Өңіраралық кәсіподақтар бірлестігін кәсіподақтар және (немесе) олардың бірлестіктері құрады.

3. Өңіраралық кәсіподақтар бірлестігінің кемінде екі облыстың, республикалық маңызы бар қалалардың және астананың аумағында құрылымдық бөлімшелері және (немесе) мүшелік ұйымдары болуға тиіс.

4. Әлеуметтік әріптестік пен әлеуметтік және еңбек қатынастарын реттеу жөніндегі өңірлік комиссияның жұмысына қатысу үшін өңіраралық кәсіподақтар бірлестігі тиісті әкімшілік-аумақтық бірліктің жергілікті атқарушы органын хабардар етуге тиіс.

5. Өңіраралық кәсіподақтар бірлестігінің республикалық кәсіподақтар бірлестігінің жарғысын сақтау шартымен мүшелік ұйым ретінде республикалық кәсіподақтар бірлестігінің құрамына кіруге құқығы бар.

6. Өңіраралық кәсіподақтар бірлестігінің негізгі функциялары:

1) өзінің мүшелерінің, мүшелік ұйымдарының еңбек және әлеуметтік құқықтары мен мүдделерін білдіру, қорғау;

2) азаматтардың әлеуметтік, еңбек құқықтары мен мүдделерін қозғайтын реттеуші саясаттың консультативтік құжаттарына, заң жобаларына және өзге де нормативтік құқықтық актілерге міндетті сараптама жүргізуді жүзеге асыру;

3) орталық және жергілікті мемлекеттік органдар жанынан азаматтардың әлеуметтік, еңбек құқықтары мен мүдделерін қозғайтын мәселелер бойынша құрылатын алқалы консультативтік-кеңесші органдардың жұмысына қатысу;

4) азаматтардың әлеуметтік, еңбек құқықтары мен мүдделері мәселелері бойынша қоғамдық тыңдаулар өткізу;

5) өңіраралық және өңірлік деңгейде әлеуметтік әріптестік жүйесін дамытуға жәрдемдесу;

6) Қазақстан Республикасының жұмыс берушілер бірлестіктерімен және жергілікті атқарушы органдарымен өңіраралық және өңірлік келісім жасасу кезінде әлеуметтік әріптестік тарапы болып әрекет ету, келісім жобасын дайындау және оны жасасу жөніндегі келіссөздерге қатысу;

7) әлеуметтік әріптестік пен әлеуметтік пен еңбек қатынастарын реттеу жөніндегі өңірлік комиссияның жұмысына қатысу;

8) жарғылық мақсаттарды іске асыруға бағытталған өзге де функцияларды жүзеге асыру.

5. Өңіраралық кәсіподақтар бірлестігінің филиалдары мен өкілдіктері өңіраралық кәсіподақтар бірлестігінің атынан және оның өкілеттіктері шегінде қызметкерлердің өңірлік деңгейде келіссөздер жүргізу жөніндегі өкілетті өкілдері болып табылады.»;

1. 12-баптың 4-тармағы мынадай мазмұндағы жаңа 1-1), 1-2) және 1-3) тармақшалармен толықтырылсын:

«1-1) азаматтардың әлеуметтік, еңбек құқықтары мен мүдделерін қозғайтын нормативтік құқықтық актілердің жобаларына міндетті сараптаманы жүзеге асыру;

1-2) жергілікті деңгейдегі мемлекеттік органдар жанынан азаматтардың әлеуметтік, еңбек құқықтары мен мүдделерін қозғайтын мәселелер бойынша құрылатын алқалы консультативтік-кеңесші органдардың жұмысына қатысу;

1-3) азаматтардың әлеуметтік, еңбек құқықтары мен мүдделері мәселелері бойынша қоғамдық тыңдаулар өткізу;»;

1. 13-баптың 4-тармағы мынадай мазмұндағы жаңа 1-1), 1-2) және 1-3) тармақшалармен толықтырылсын:

«1-1) азаматтардың әлеуметтік, еңбек құқықтары мен мүдделерін қозғайтын реттеуші саясаттың консультативтік құжаттарына, заң жобаларына және өзге де нормативтік құқықтық актілерге міндетті сараптама жүргізуді жүзеге асыру;

1-2) орталық және жергілікті мемлекеттік органдар жанынан азаматтардың әлеуметтік, еңбек құқықтары мен мүдделерін қозғайтын мәселелер бойынша құрылатын алқалы консультативтік-кеңесші органдардың жұмысына қатысу;

1-3) азаматтардың әлеуметтік, еңбек құқықтары мен мүдделері мәселелері бойынша қоғамдық тыңдаулар өткізу;»;

1. 14-баптың 1 және 4-тармақтары мынадай редакцияда жазылсын:

«1. Жергілікті кәсіподақты ортақ еңбек, өндірістік және (немесе) кәсіптік мүдделермен байланысты, бір немесе бірнеше ұйымның қызметкерлері ерікті түрде құрады.

4. Жергілікті кәсіподақтың салалық кәсіподақтың және (немесе) аумақтық кәсіподақтар бірлестігінің және (немесе) өңіраралық кәсіподақтар бірлестігінің жарғысын сақтау шарттарымен мүшелік ұйым ретінде олардың құрамына кіруге құқығы бар.»;

1. 16-бап мынадай редакцияда жазылсын:

«16-бап. Кәсіподақтардың өкілеттіктері мен құқықтары

1. Кәсіподақтардың өкілеттіктері:

1) өз мүшелерiнiң құқықтары мен мүдделерiн білдіруге және қорғауға, сондай-ақ мемлекеттiк органдармен өз өкілеттігі шегінде, жұмыс берушілермен, жекеше кәсіпкерлік субъектілерінің бірлестіктерімен (қауымдастықтармен, одақтармен), өзге де қоғамдық ұйымдармен өзара қарым-қатынастарда қызметкерлердің өкілдері болуға;

2) өз мүшелерінің құқықтары мен мүдделерін қорғау үшін сотқа талап қою беруге, медиация жүргізу кезінде, сотта, еңбек төрелігінде немесе төрелікте, мемлекеттік органдарда олардың мүдделерiнде әрекет етуге, оларға өзге де құқықтық көмек көрсетуге;

3) мемлекеттiк органдарға кәсiподақ мүшелерiнiң құқықтары мен заңды мүдделерiн нұқсан келтіретін, олар қабылдаған нормативтік құқықтық актiлердiң толық немесе iшiнара күшін жою не оларды өзгерту туралы өтiнiш жасауға;

4) мемлекеттiк органдардың кәсiподақ мүшелерiнiң құқықтары мен заңды мүдделерiне нұқсан келтіретін актiлерiне Қазақстан Республикасының заңдарында белгіленген тәртіппен шағым жасауға;

5) еңбек дауларын сотқа дейін шешуге қатысуға;

6) Қазақстан Республикасының еңбек заңнамасына және Қазақстан Республикасының медиация туралы заңнамасына сәйкес жеке және ұжымдық еңбек дауларын шешуге қатысуға;

7) заңдарға, келісімдерге және ұжымдық шарттарға сәйкес өз мүшелерінің құқықтары мен заңды мүдделерiнің сақталуына қоғамдық бақылауды жүзеге асыруға;

8) келіссөздер жүргізуге, келісімдер және ұжымдық шарттар жасасуға;

9) еңбек қауіпсіздігі және еңбекті қорғау жөніндегі өндірістік кеңес құрамында еңбекті қорғау талаптарын қамтамасыз ету, өндірістік жарақаттану мен кәсіптік аурулардың алдын алу бойынша, сондай-ақ жұмыс орындарындағы еңбек жағдайы мен еңбекті қорғауға тексерулер жүргізу бойынша жұмыс берушімен бірлескен іс-қимылдарды ұйымдастыруға;

10) азаматтардың еңбек және әлеуметтік құқықтары мен мүдделерін қозғайтын, оның ішінде халықты жұмыспен қамту мәселері жөніндегі нормативтік құқықтық актілерді әзірлеуге қатысуға;

11) келісімдерге және ұжымдық шарттарға сәйкес еңбек қауіпсіздігі және еңбекті қорғау қағидаларын сақтай отырып, қалыпты еңбек жағдайларын қамтамасыз ету жөніндегі шараларды зерделеу және қолдану үшін кәсіподақ мүшелерінің жұмыс орындарына өз өкілдерін жіберуге;

12) Қазақстан Республикасының заңнамасында белгіленген тәртіппен ереуілдерді, бейбіт жиналыстарды ұйымдастыруға және өткізуге;

13) мемлекеттік органдарға Қазақстан Республикасының кәсіподақтар туралы заңнамасын бұзатын, келісімдерде және ұжымдық шарттарда көзделген міндеттемелерді орындамайтын тұлғаларды жауаптылыққа тарту жөнінде ұсыныстар енгізуге;

14) халықты жұмыспен қамтуды қамтамасыз ету жөніндегі іс-шараларды жүзеге асыруға қатысуға өкілеттіктері бар.

2. Кәсіподақтардың құқығы:

1) ақша қорларын қалыптастыруға;

2) баспа қызметiмен айналысуға, өз жұмысын баспасөзде және басқа да бұқаралық ақпарат құралдарында, оның ішінде ұйымдарда да жария етуге;

3) кәсіподаққа меншік құқығында тиесілі мүлікті иеленуге, пайдалануға және оған билік етуге;

4) жарғылық мақсаттарға сәйкес өз мүшелерінің мүддесіне орай өндiрiстiк және шаруашылық қызметтi жүзеге асыруға құқығы бар.

3. Қазақстан Республикасының заңнамасында, келісімдер мен ұжымдық шарттарда кәсіподақтардың өзге де өкілеттіктері мен құқықтары белгіленуі мүмкін.»;

1. 17-бапта:

мынадай мазмұндағы 6-1) тармақшамен толықтырылсын:

 «6-1) Қазақстан Республикасының бухгалтерлік есеп пен қаржылық есептілік туралы заңнамасына сәйкес бухгалтерлік есеп жүргізуге және жылдық қаржылық есептілік жасауға, сондай-ақ қаржылық-шаруашылық қызметке ревизиясын жүргізуге;»;

 7) тармақша мынадай редакцияда жазылсын:

«7) жарғыда айқындалған шарттарда және тәртіппен, кәсіподақ мүшелерін, оның ішінде интернет-ресурста және (немесе) бұқаралық ақпарат құралдарында жылдық қаржылық есептілікті және қаржылық-шаруашылық қызметті тексеру туралы есепті жариялау арқылы ақшаның түсуі мен жұмсалуы туралы хабардар ету;»;

1. 19-бап мынадай редакцияда жазылсын:

«19-бап. Кәсіподақтардың республикалық, салалық, өңірлік деңгейлерде және ұйым деңгейінде әлеуметтік әріптестікке қатысуы және қабылданған шешімдердің орындалу мониторингі

1. Кәсіподақтар әлеуметтік әріптестікке:

1) әлеуметтік әріптестік және әлеуметтік пен еңбек қатынастарын реттеу жөніндегі республикалық, салалық, өңіраралық, өңірлік үшжақты комиссияларда жұмыс істеу;

2) келісімдер мен ұжымдық шарттардың жобаларын әзірлеу және оларды жасасу;

3) жұмыс берушілермен, олардың бірлестіктерімен (қауымдастықтармен, одақтармен), мемлекеттік органдармен еңбек қатынастарын және олармен тікелей байланысты өзге де қатынастарды реттеу мәселелері бойынша консультациялар (келіссөздер), қызметкерлердің еңбек саласындағы құқықтарына кепілдіктерді қамтамасыз ету және Қазақстан Республикасының еңбек заңнамасын жетілдіру арқылы қатысады.

2. Кәсіподақтар қабылдайтын шешімдер, ұжымдық шарттардың ережелері әлеуметтік әріптестік органдары қабылдайтын шешімдерге және бас, салалық, өңіраралық және өңірлік келісімдердің ережелеріне сәйкес келуге тиіс.

3. Кәсіподақтар қабылдаған шешімдердің орындалуына мониторингті жоғары деңгейдегі кәсіподақтар:

1) жергілікті кәсіподақтар қабылдаған шешімдердің орындалуына – өздері мүшелік ұйымы болып табылатын салалық кәсіподақтар, өңіраралық кәсіподақтар бірлестіктері, аумақтық кәсіподақтар бірлестіктері;

2) аумақтық, өңіраралық кәсіподақтар бірлестіктері, салалық кәсіподақтар қабылдаған шешімдердің орындалуына – өздері мүшелік ұйымы болып табылатын республикалық кәсіподақтар бірлестіктері жүзеге асырады.»;

1. 20-баптың 1-тармағы мынадай редакцияда жазылсын:

«1. Кәсiподақтар өз мүшелерiнiң, сондай-ақ жазбаша өтініш негізінде және (немесе) шарттық негізде өздерінің мүдделерін білдіруге уәкілеттік берген қызметкерлердің құқықтары мен заңды мүдделерiнiң сақталуына қоғамдық бақылауды жүзеге асырады.

Жүргiзiлетiн қоғамдық бақылауға жұмыс берушiнің тарапынан қарсы іс-қимылдың жасалуына және кедергi келтірілуіне жол берілмейді.»;

1. мынадай мазмұндағы 20-1-баппен толықтырылсын:

«20-1-бап. Қоғамдық мониторингті жүзеге асыру

1. Республикалық кәсіподақтар бірлестіктері:

1) қоғамдық мониторингті жүзеге асырады;

2) мемлекеттік органдардың және (немесе) мемлекеттік қызметшілердің, жұмыс берушілердің және олардың өкілдерінің республикалық деңгейде азаматтардың әлеуметтік және еңбек құқықтары мен мүдделерін сақтауы туралы ақпаратты жинауды, қорытуды және талдауды жүргізеді;

3) Қазақстан Республикасының Үкіметіне азаматтардың әлеуметтік және еңбек құқықтары мен мүдделерін қозғайтын мәселелер бойынша ақпарат пен ұсыныстар енгізеді.

2. Салалық кәсіподақтар:

1) қоғамдық мониторингті жүзеге асырады;

2) мемлекеттік органдардың және (немесе) мемлекеттік қызметшілердің, жұмыс берушілердің және олардың өкілдерінің салалық деңгейде азаматтардың әлеуметтік және еңбек құқықтары мен мүдделерін сақтауы туралы ақпаратты жинауды, қорытуды және талдауды жүргізеді;

3) орталық атқарушы органдарға азаматтардың әлеуметтік және еңбек құқықтары мен мүдделерін қозғайтын мәселелер бойынша ақпарат пен ұсыныстар енгізеді.

3. Аумақтық кәсіподақтар бірлестіктері:

1) қоғамдық мониторингті жүзеге асырады;

2) мемлекеттік органдардың және (немесе) мемлекеттік қызметшілердің, жұмыс берушілердің және олардың өкілдерінің өңірлік деңгейде азаматтардың әлеуметтік және еңбек құқықтары мен мүдделерін сақтауы туралы ақпаратты жинауды, қорытуды және талдауды жүргізеді;

3) жергілікті атқарушы органдарға азаматтардың әлеуметтік және еңбек құқықтары мен мүдделерін қозғайтын мәселелер бойынша ұсыныстар енгізеді.»;

1. 21-бапта:

1-тармақ мынадай редакцияда жазылсын:

«1. Кәсiподақтар Қазақстан Республикасының Еңбек кодексiнде айқындалған тәртіпті сақтай отырып және жағдайларда талаптар қоюға құқылы. Талаптар қою туралы шешімді кәсіподақ органы кәсіподақ жарғысында айқындалған тәртіппен қабылдайды.»;

мынадай мазмұндағы 1-1-тармақпен толықтырылсын:

«1-1. Кәсіподақ органы уәкілеттік берген кәсіподақ өкілдері Қазақстан Республикасының Еңбек кодексінде айқындалған тәртіппен татуластыру комиссиясы мен еңбек төрелігінің жұмысына қатысады.;

мынадай мазмұндағы 2-1-тармақпен толықтырылсын:

«2-1. Негізгі жұмысынан босатылмаған қызметкердің, сайланбалы кәсіподақ органдары мүшелерінің келісімін талап етпейтін еңбек жағдайларын өзгертуге және оларды ауыстыруға, қызметкерді жұмыс берушімен бірге басқа жерге ауыстыру жағдайларын қоспағанда, осы адамдар мүшелері болып табылатын кәсіподақ органының дәлелді пікірін ескере отырып, қызметкердің келісімін талап етпейтін еңбек жағдайларын өзгертудің және оларды ауыстырудың жалпы тәртібі сақталған кезде жол беріледі. Қызметкерді жұмыс берушімен бірге басқа жерге ауыстыру жағдайларын қоспағанда, негізгі жұмысынан босатылмаған кәсіподақ органының басшысымен (төрағасымен) қызметкердің келісімін талап етпейтін еңбек жағдайларын өзгертуге және оларды ауыстыруға жоғары тұрған кәсіподақ органының уәжді пікірінсіз жол берілмейді.»;

3-тармақ мынадай редакцияда жазылсын:

«3. Тәртіптік жаза қолдану, қызметкердің келісімін талап етпейтін еңбек жағдайларын өзгерту мен ауыстыру және осы баптың 1, 2 және 2-1-тармақтарында аталған адамдармен еңбек шартын бұзу туралы жұмыс берушінің актісін шығарған кезде кәсіподақ органының уәжді пікірін ескеру ұжымдық шартта көзделген тәртіппен жүргізіледі.»;

1. 5-тараудың атауы мынадай редакцияда жазылсын:

«5-тарау. Кәсіподақ органдары, мүшелік кәсіподақ жарналары мен ерікті жарналар»;

1. мынадай мазмұндағы 29-1-баппен толықтырылсын:

«29-1-бап. Ерікті жарналар

1. Кәсіподақ кәсіподақ мүшелері болып табылмайтын, бірақ кәсіподаққа жазбаша өтінішпен және (немесе) шартпен өз мүдделерін білдіруге уәкілеттік берген қызметкерлерден ұйымның қызметіне нұқсан келтірмей, жұмыс және оқу орны бойынша ерікті жарналар жинауға құқылы.

2. Тараптардың келісуі бойынша және кәсіподақ мүшесі болып табылмайтын қызметкерлердің жазбаша өтініштері болған кезде жұмыс беруші айына кемінде бір рет, келесі айдың бірінші онкүндігінен кешіктірмей, қызметкерлердің жалақысынан ерікті жарналарды кәсіподақ шотына аударады.

3. Ерікті жарналар кәсіподақтың меншігі болып табылады.».

2-бап. Осы заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**